La Mesa de coordinació i seguiment del protocol contra la violència de gènere incorpora els centres Dona 24 h de Dénia i València
30 novembre 2018

## La Mesa de coordinació i seguiment del protocol contra la violència de gènere incorpora els centres Dona 24 h de Dénia i València30 novembre 2018Última actualització: 14 juliol 2025

![](../gestion/img/_AO_5330-copia.jpg)  
  

Ahir dijous va tindre lloc una nova reunió de la Mesa de coordinació, seguiment i actuació del protocol contra la violència de gènere de Gandia. Un òrgan creat per l’àrea d’Igualtat, Diversitat i Polítiques Inclusives a principis de la legislatura per coordinar tots els estaments implicats en donar cobertura, amb un protocol unitari, a les dones víctimes de maltractaments: Jutge degà de violència de gènere, Fiscalia, Policies Nacional i Local, Ajuntament, Generalitat, Hospital Francesc de Borja, Urgències, centres de salut, punts d’encontre familiar, Mancomunitat, Cáritas, Creu Roja... I des d’ahir es completa el cercle d’atenció amb la incorporació dels centres Dona 24 hores de la Generalitat de Dénia i València.  

        _“Em sent molt orgullosa del treball i la implicació dels membres de la mesa. Cal evitar la doble victimizació: Moltes vegades les dones maltractades no són només víctimes dels seus agressors, també d’un sistema (o d’una de les seues part) que les ignora, no les protegeix o no sap atendre-les. I això és el que busquem aquest protocol unitari d’acció i seguiment”_, ha assegurat la **vice-alcaldessa i regidora d’Igualtat, Diversitat i Polítiques Inclusives, Lorena Milvaques**.  

        A la reunió també s’han resolt alguns punts negres detectats en el seguiment del protocol. I s’han establert noves tasques, com ara la creació de una nova reunió interdepartamental més reduïda en la qual es posaran sobre la taula tots els casos de dones maltractades i es buscaran mesures més concretes.   

[Twittear](https://twitter.com/share)